钦定古今图书集成/明伦汇编/氏族典/第338卷 > 刘民先
## 钦定古今图书集成/明伦汇编/氏族典/第338卷 > 刘民先

按《万姓统谱》：民先字圣任，其先崇安人。五世祖干，当
五季之乱，避地入闽，遂居崇安之五夫里。熙宁初，累
与计，偕至礼部，辄不合，慨然曰：“吾亲老矣，不可阙养。”
于是屏居潭溪，作一枝堂，朝夕奉养唯谨。后以特奏
释褐，民先谓人曰：“吾岂贪一命者哉？愿因是可荣亲
耳。”及母暨夫人年九十，果以恩封崇安县太君，时以
为荣。